Title: Vyhodnotenie KM a akt. plánu KF ŽSR
Subject: Vyhodnotenie pripomienkového konania
Author: Ing. Ondrášová
Last saved by: ondrasova
Company: MDPT SR

Vyhodnotenie pripomienkového konania: Návrh – Vyhodnotenie kontrolného mechanizmu, finančného modelu podľa prílohy č. 8 a aktualizácia plánu konsolidačnej funkcie Železníc Slovenskej republiky
Spôsob pripomienkového konania: bežný |

Zoznam oslovených subjektov:

1.	Úrad vlády 
2.	Kancelária podpredsedu vlády SR pre integráciu, ľudské práva a menšiny
3.	Ministerstvo zahraničných vecí SR
4.	Ministerstvo vnútra SR
5.	Ministerstvo hospodárstva SR
6.	Ministerstvo financií SR
7.	Ministerstvo kultúry SR
8.	Ministerstvo obrany SR
9.	Ministerstvo školstva SR
10.	Ministerstvo zdravotníctva SR
11.	Ministerstvo výstavby regionálneho rozvoja SR
12.	Ministerstvo spravodlivosti SR
13.	Ministerstvo práce sociálnych vecí a rodiny SR
14.	Ministerstvo pôdohospodárstva SR
15.	Ministerstvo životného prostredia SR

Počet oslovených subjektov: | 15
Zaslali do stanoveného termínu: | 15
Zaslali po termíne: | 0
Vôbec nezaslali: | 0
Subjekty, ktoré nemali pripomienky: | 12 (1., 2., 3., 4., 5., 7., 8., 9., 10, 12., 14., 15.)

Útvar | Pripomienka | Typ | Vyh. | Spôsob vyhodnotenia | Poznámka

6.

Návrh uznesenia vlády SR:
1)Ministerstvu financií SR bola dňa 16. augusta 2005 doručená žiadosť Ministerstva dopravy, pôšt a telekomunikácií SR týkajúca sa novelizácie ustanovenia § 13 ods. 13 písm. b) zákona č. 278/1993 Z. z. o správe majetku štátu v znení neskorších predpisov, odôvodnená potrebou riešenia záväzkov Železníc SR z návratných finančných výpomocí poskytnutých ministerstvom financií, ale vzhľadom na krátkosť času legislatívny proces novelizácie dotknutého zákona nebol začatý a ani termín jeho ukončenia nie je možné presne predvídať. MF SR žiadajú odložiť prijatie navrhovaného uznesenia vlády SR až do schválenia zmeny zákona č. 278/1993 Z. z. o správe majetku štátu v znení neskorších predpisov.

2) Bod B.2. - v prípade, že legislatívny proces nebude ukončený k  31. 12. 2005 dochádza k prolongácii splátok a následne MDPT SR bude musieť riešiť vzniknutú situáciu dodatkom k Zmluve o návratnom poskytnutí prostriedkov zo Štátnych finančných aktív č. 2586/2001 – KM/a  z  1. 8. 2001.

3) Bod D.1. - úlohu by mal zabezpečovať minister dopravy, pôšt a telekomunikácií SR v spolupráci s podpredsedom vlády a ministrom financií SR, pretože predmetné pohľadávky štátu sa týkajú pôsobnosti MDPT SR. Termín pre plnenie tejto úlohy je potrebné preformulovať, úlohu bude možné splniť po nadobudnutí účinnosti novely zákona č. 278/1993 Z. z. o správe majetku štátnu v znení neskorších predpisov až na základe rozhodnutia EK o žiadosti ŽSR Bratislava o poskytnutie štátnej pomoci na predpísaných notifikačných formulároch, pričom tento termín nie je možné vopred určiť konkrétnym dátumom. Žiadosť o schválenie štátnej pomoci na predpísaných notifikačných formulároch je možné predložiť až po nadobudnutí účinnosti novely zákona č. 278/1993 Z. z. o správe majetku štátu.

4) Návrh uznesenia vlády SR doplniť o bod F. s týmto textom:
„F. splnomocňuje
      podpredsedu vlády a ministra financií 
      a ako alternátov každého zo štátnych tajomníkov MF SR
F.1 upraviť dohodnutý splátkový kalendár pre vrátenie návratnej finančnej výpomoci vrátane príslušenstva, poskytnutej na základe uznesenia vlády SR č. 1235 z 15. decembra 2004 k spôsobu riešenia záväzkov Železníc SR voči Sociálnej poisťovni a návrhu na zrušenie niektorých úloh z uznesení vlády SR tak, aby celá dlžná suma bola splatná najneskôr do 31. decembra 2006.“

Odôvodnenie:
Návrhy na zmeny dvoch dotknutých zákonov ešte nie sú v legislatívnom procese. V prípade, že navrhovaný spôsob vysporiadania pohľadávok štátu voči ZŠR Bratislava bude schválený vládou a nie je zaručené, že tento proces bude ukončený do 31.12.2005, bude potrebné, ešte pred týmto termínom upraviť splátkový kalendár návratnej finančnej výpomoci poskytnutej ŽSR, Bratislava MF SR zo štátneho rozpočtu na základe uznesenia vlády SR č. 1235 z 15. decembra 2004. 
Vrátenie dlžnej sumy vrátane príslušenstva je dohodnuté v súlade s uznesením vlády SR č. 1235/2004 v dvoch splátkach, pričom prvá splátka v sume 500 mil. Sk plus príslušenstvo sú splatné do 31.12.2005.
Preto MF SR navrhuje splnomocniť podpredsedu vlády a ministra financií SR a ako alternátov každého zo štátnych tajomníkov MF SR, aby mohol upraviť dohodnutý splátkový kalendár tak, že celá suma, t.j. 1 162 899 000 Sk vrátane príslušenstva bude splatná do 31. decembra 2006. 

5) Bod D.3. - uvedené výdavky je možné realizovať len v rámci schválených limitov výdavkov kapitoly MDPT SR na príslušný rozpočtový rok.

6) Body E.3. a E.4. - v materiáli doplniť odôvodnenie zrušenia úloh.

7) Materiál a doložka vplyvov - požiadavky Železníc SR je nevyhnutné zreálniť so zdrojovými možnosťami ŠR. Zároveň je potrebné, aby MDPT SR posúdilo opodstatnenosť týchto požiadaviek a navrhlo riešenie podľa zdrojových možností ŠR so zohľadnením záverov rokovaní zástupcov MDPT SR a MF SR uskutočnených v roku 2005 k tejto problematike.

8) V časti 3.2. - nesúhlas so zmenou metodiky účtovania v zarážkach 5 a 6. V súlade s platnou metodikou účtovníctva sa odpustenie splátok  úrokov z úverov účtuje vo finančných výnosoch a deň uskutočnenia účtovania odpustenia záväzku je deň, kedy prišlo k odpusteniu záväzku.

Z

 Z

 Z

 Z

 Z

 Z
 
 Z

 Z

C

 A

 A

 A

 A

 A
 
 A

 A

Návrh uznesenia bol prepracovaný v súlade s ďalšími pripomienkami MF SR.

Bod B.2 v návrhu uznesenia bol vypustený. Súčasne boli navrhnuté uznesenia, ktoré umožnia prolongáciu splátok z poskytnutých návratných finančných prostriedkov najneskôr do 31.12.2006
Bod D.1. v návrhu uznesenia bol preformulovaný.

V návrhu uznesenia bol doplnený bod F s bodmi F.1. a bod F.2. a s tým súvisí doplnenie bodu B. o body B.2. a B.3..

Bod D.3. v návrhu uznesenia bol doplnený.

V predkladacej správe bolo doplnené zdôvodnenie zrušenia úloh.
V materiáli a doložke vplyvov ide len o porovnanie požiadaviek ŽSR na zdroje s návrhom štátneho rozpočtu verejnej správy na príslušné roky. Požiadavky ŽSR sú akceptované len do výšky návrhu ŠR.

Zarážky 5 a 6 na str. 9 časti 3.2. boli nahradené novou zarážkou a bola zmenená príloha č. 7.

Predmetom materiálu je plnenie kontrolného mechanizmu a plán konsolidačnej funkcie a nie návrh novely zákona NR SR č. 278/1993 Z. z..

Bude potrebné upraviť z toho istého dôvodu aj dohodnutý splátkový kalendár zo Zmluvy o návratnom poskytnutí prostriedkov zo Štátnych finančných aktív č. 2586/2001 z 1. 8. 2001, čoho prejavom je návrh uznesení v bode B.2. a F.1.

11

1) V predkladacej správe a v materiáli sa uvádzajú tri alternatívy riešenia koncepcie spoplatnenia dopravnej cesty. Ani jedna z uvedených koncepcií nie je v súlade so SMERNICOU EURÓPSKEHO PARLAMENTU A RADY 2001/14/ES z 26.2.2001 o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii a najmä prílohou II tejto smernice, ktorá stanovuje zložky ceny za použitie dopravnej cesty.

2) Vo finančných tabuľkách pri vyjadrovaní dopadu na verejné financie, sa v prípade zníženia poplatku za dopravnú cestu neuvažuje o tom, že toto zníženie v oblasti osobnej dopravy má neutrálny charakter, keďže o čo sa zníži príjem za použitie dopravnej cesty vlakmi osobnej dopravy a zvýši sa potreba financovania zo ŠR dopravnej infraštruktúry, o to sa zníži potreba financovania zo ŠR VVZ v preprave osôb, keďže o zníženie poplatku sa znížia i náklady osobných prepravcov. Vo vzťahu k nákladnej preprave je výpočet zníženia zložitejší z toho dôvodu, že poplatok za použitie dopravnej cesty a služieb zariadení dopravnej infraštruktúry je minimálne štvorzložkový a minimálne u dvoch zložiek je dopravca povinný znášať úplne náklady výkonu. V tomto zmysle sú výpočty dopadov na verejné financie neúplné a z dôvodu správneho informovania vlády SR je ich potrebné opraviť.

3) Zo znenia kapitoly 3.1.2 materiálu, komentárov ku tabuľke a najmä riadkov: Investičný transfer zo ŠR (kofinancovanie ku ISPA,KF a ŠF) – požiadavka ŽSR a Investičný transfer zo ŠR (kofinancovanie ku ISPA, KF a ŠF) rozpočet verejnej správy na r. 2005 až 2007 vyplýva, že dochádza k zníženiu spolufinancovania pre projekty KF, ISPA a ŠF oproti potrebe. Zníženie spolufinancovania znamená zároveň zníženie čerpania z uvedených fondov, preto je prvoradou úlohou zabezpečiť dostatočné množstvo prostriedkov na národné spolufinancovanie, aby bolo možné vyčerpať disponibilné prostriedky z fondov EÚ. Okrem toho zavedením pravidla N+2 do projektov Kohézneho fondu sa v programovacom období 2007-2013 najmä na jeho začiatku v rokoch 2007-2010 výrazne zvýši miera spolufinancovania zo strany ŠR, keďže dôjde k prekrytiu dvoch programovacích období s rôznymi pravidlami pre čerpanie (súčasné meškanie realizácie projektov nebude môcť ovplyvňovať a spôsobovať meškanie nových projektov). Žiadame preto vysvetliť danú problematiku a poskytnúť záruku, že nedostatok národných zdrojov na spolufinancovanie neohrozí čerpane z fondov EÚ. Najvhodnejším riešením by bolo doplniť do materiálu časový harmonogram realizácie projektov ISPA, KF a ŠF spolu s finančnými plánmi, aby bolo možné posúdiť reálnosť prijateľnosť predkladaných návrhov.

Z

 Z

 Z

A

 A

 A

Na základe rokovania dňa 7.7.2005 k problematike financovania železníc za účasti MF SR, MDPT SR a železničných spoločností spoplatňovanie ŽDC bude riešené samostatným materiálom až po výstupoch regulačného poradcu. Z uvedeného dôvodu bol predkladaný materiál prepracovaný.
 detto

Pripomienka podporujúca požiadavku MDPT SR, ale nie je predmetom materiálu.

13

1) V obsahu materiálu je uvedený aj bod „vyhodnotenie medzirezortného pripomienkového konania“, pričom predložený materiál neobsahuje túto prílohu.

2) V predkladacej správe doplniť dopady aj o oblasť zamestnanosti: „... má vplyv na zamestnanosť a finančné a ekonomické dopady“.

3) V materiáli v časti 2.1. d) zamestnanosť, str. 3 doplniť informáciu o príčinách prekročenia plánovaného zníženia evidenčného počtu zamestnancov o 230 zamestnancov, a priemerného evidenčného prepočítaného počtu o 413 zamestnancov, tak ako to bolo plánované v rámci „Podnikateľského plánu Železníc SR na rok 2004“.

4) V materiáli v časti 2.1. e) 1. - sociálna oblasť, str. 5, predposledný odsek
„Sociálne kompenzácie za zhodnotenie výsledkov práce v súvislosti s ukončením pracovného pomeru u zamestnávateľa v závislosti na odpracovaných rokoch u zamestnávateľa (98,7 mil. Sk),” a „poskytovanie odstupného v závislosti na odpracovaných rokoch u zamestnávateľa (34,57 mil. Sk). Bližšie špecifikovať výšku sociálnych kompenzácií vyplývajúcu z kolektívnej zmluvy, a zároveň posúdiť, či sa nejedná o nadštandardné plnenie v rozpore s dobrými mravmi.

Z

 Z

 Z

 Z

A

 A

 A

 A

Vyhodnotenie pripomienkového konania je preto písané lebo ide o obsah z ktorého sa skladá materiál predkladaný na rokovanie vlády SR.
Predkladacia spáva bola doplnená.

Informácia bola doplnená.

Posledný odsek v časti 2.1. e) 1 bol doplnený.

Vysvetlivky k skratkám v tabuľke:
Typ:   Z – zásadná   	O – obyčajná
Vyhodnotenie: A – akceptovaná	C - čiastočne akceptovaná	N – neakceptovaná
Spôsob vyhodnotenia: pri A: spôsob zapracovania	pri C: vysvetlenie, spôsob zapracovania		pri N: zdôvodnenie nezapracovania